กฎกระทรวงกฎกระทรวงกำหนดจำนวนกรรมการคุณสมบัติ หลักเกณฑ์ และวิธีการสรรหาการเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษาพ.ศ. ๒๕๔๖[๑] อาศัยอำนาจตามความในมาตรา๘ และมาตรา ๑๔ วรรคห้า แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ในกฎกระทรวงนี้กรรมการหมายความว่า กรรมการสภาการศึกษาองค์กรปกครองส่วนท้องถิ่นหมายความว่า องค์การบริหารส่วนจังหวัด เทศบาลองค์การบริหารส่วนตำบล กรุงเทพมหานครเมืองพัทยา และองค์กรปกครองส่วนท้องถิ่นอื่นที่ได้รับการจัดตั้งตามกฎหมายองค์กรวิชาชีพหมายความว่า องค์กรวิชาชีพที่ได้รับการจัดตั้งตามกฎหมายองค์กรเอกชนหมายความว่า สมาคม มูลนิธิหรือองค์กรที่เรียกชื่ออย่างอื่นซึ่งจดทะเบียนเป็นนิติบุคคลข้อ ๒[๒] ให้คณะกรรมการสภาการศึกษามีกรรมการจำนวนสี่สิบเอ็ดคน ประกอบด้วย(๑)รัฐมนตรีว่าการกระทรวงศึกษาธิการ เป็นประธานกรรมการ(๒)กรรมการโดยตำแหน่ง จำนวนสิบเอ็ดคน ได้แก่ปลัดกระทรวงการพัฒนาสังคมและความมั่นคงของมนุษย์ปลัดกระทรวงดิจิทัลเพื่อเศรษฐกิจและสังคม ปลัดกระทรวงมหาดไทย ปลัดกระทรวงแรงงานปลัดกระทรวงวิทยาศาสตร์และเทคโนโลยี ปลัดกระทรวงศึกษาธิการ เลขาธิการคณะกรรมการกฤษฎีกาเลขาธิการคณะกรรมการการศึกษาขั้นพื้นฐาน เลขาธิการคณะกรรมการการอุดมศึกษาเลขาธิการคณะกรรมการการอาชีวศึกษาและเลขาธิการคณะกรรมการพัฒนาการเศรษฐกิจและสังคมแห่งชาติ(๓)กรรมการที่เป็นผู้แทนองค์กรเอกชน จำนวนหนึ่งคน(๔)กรรมการที่เป็นผู้แทนองค์กรปกครองส่วนท้องถิ่น จำนวนหนึ่งคน(๕)กรรมการที่เป็นผู้แทนองค์กรวิชาชีพ จำนวนหนึ่งคน(๖)กรรมการที่เป็นพระภิกษุซึ่งเป็นผู้แทนคณะสงฆ์ จำนวนสองรูป(๗) กรรมการที่เป็นผู้แทนคณะกรรมการกลางอิสลามแห่งประเทศไทยจำนวนหนึ่งคน(๘)กรรมการที่เป็นผู้แทนองค์กรศาสนาอื่น จำนวนหนึ่งคน(๙)กรรมการผู้ทรงคุณวุฒิ จำนวนยี่สิบเอ็ดคน ซึ่งแต่งตั้งจากผู้ที่มีความรู้ความสามารถ ความเชี่ยวชาญ และประสบการณ์สูง ด้านการศึกษา ด้านกฎหมาย ด้านศาสนา วัฒนธรรม และภูมิปัญญา ด้านการกีฬา กิจการเยาวชนลูกเสือ ยุวกาชาด และเนตรนารี ด้านมาตรฐานและการประกันคุณภาพการศึกษา และการวัดและประเมินผลการศึกษา ด้านเศรษฐกิจการเงิน การคลัง ธุรกิจ และการบริการ ด้านพัฒนาสังคมและสิทธิมนุษยชนด้านวิทยาศาสตร์ เทคโนโลยี และการสื่อสาร ด้านสื่อสารมวลชน ด้านการเมืองการปกครองด้านทรัพยากรธรรมชาติและสิ่งแวดล้อมด้านส่งเสริมการป้องกันและการปราบปรามการทุจริต หรือด้านอื่น ๆ ที่เกี่ยวข้องด้านใดด้านหนึ่งหรือหลายด้านรวมกัน(๑๐)เลขาธิการสภาการศึกษา เป็นกรรมการและเลขานุการข้อ ๓กรรมการตามข้อ ๒ (๓) (๔) (๕) (๗) (๘) และ (๙) ต้องมีคุณสมบัติดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์(๓)ไม่เป็นบุคคลล้มละลาย(๔)ไม่เป็นคนไร้ความสามารถ หรือคนเสมือนไร้ความสามารถ(๕)ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพ(๖)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๗)เป็นที่ยอมรับในเรื่องความซื่อสัตย์และความยุติธรรมกรรมการตามข้อ๒ (๖) ต้องเป็นพระภิกษุและมีคุณสมบัติตามที่มหาเถรสมาคมกำหนดข้อ ๔[๓] การสรรหาและการเลือกกรรมการมีหลักเกณฑ์และวิธีการ ดังต่อไปนี้(๑)กรรมการที่เป็นผู้แทนองค์กรเอกชน ผู้แทนองค์กรปกครองส่วนท้องถิ่นและผู้แทนองค์กรวิชาชีพให้องค์กรเอกชนซึ่งมีวัตถุประสงค์เพื่อปฏิบัติกิจกรรมที่เป็นประโยชน์ทางการศึกษาโดยดำเนินงานอย่างต่อเนื่องเป็นระยะเวลาไม่น้อยกว่าสองปีสภาขององค์กรปกครองส่วนท้องถิ่นที่จัดการศึกษาโดยมีโรงเรียนในสังกัดและองค์กรวิชาชีพแต่ละแห่งเสนอชื่อผู้ที่เห็นสมควรเป็นกรรมการซึ่งมีคุณสมบัติตามข้อ ๓ แห่งละหนึ่งคนจากนั้นให้ผู้ได้รับการเสนอชื่อเลือกกันเองให้เหลือจำนวนตามข้อ ๒ (๓) (๔) หรือ (๕)ทั้งนี้ในการเสนอชื่อและการเลือกกันเอง ให้องค์กรแต่ละประเภทแยกกันดำเนินการ(๒)กรรมการที่เป็นพระภิกษุซึ่งเป็นผู้แทนคณะสงฆ์ให้กระทำโดยการเสนอชื่อของมหาเถรสมาคม จำนวนสองรูป(๓)กรรมการที่เป็นผู้แทนคณะกรรมการกลางอิสลามแห่งประเทศไทย ให้กระทำโดยการเสนอชื่อของคณะกรรมการกลางอิสลามแห่งประเทศไทยจำนวนหนึ่งคน(๔)กรรมการที่เป็นผู้แทนองค์กรศาสนาอื่น ให้กระทำโดยการเสนอชื่อขององค์กรศาสนาคริสต์ องค์กรศาสนาพราหมณ์- ฮินดู และองค์กรศาสนาซิกข์ ร่วมกันเสนอชื่อจำนวนหนึ่งคน(๕)กรรมการผู้ทรงคุณวุฒิ ให้ปลัดกระทรวงศึกษาธิการเลขาธิการคณะกรรมการการศึกษาขั้นพื้นฐาน เลขาธิการคณะกรรมการการอุดมศึกษาเลขาธิการคณะกรรมการการอาชีวศึกษา และเลขาธิการสภาการศึกษาสรรหาผู้ที่มีความรู้ความสามารถ ความเชี่ยวชาญ และประสบการณ์สูงในด้านต่าง ๆ ตามข้อ๒ (๙) และมีคุณสมบัติตามข้อ ๓ จำนวนสี่สิบสองคนเสนอรัฐมนตรีว่าการกระทรวงศึกษาธิการเพื่อพิจารณาเลือกให้เหลือจำนวนยี่สิบเอ็ดคนเมื่อดำเนินการสรรหาและเลือกตาม(๑) (๒) (๓) (๔) และ (๕) เสร็จสิ้นแล้ว ให้นำรายชื่อผู้ที่ได้รับเลือกเสนอรัฐมนตรีว่าการกระทรวงศึกษาธิการเพื่อพิจารณาเสนอคณะรัฐมนตรีแต่งตั้งเป็นกรรมการข้อ ๕หลักเกณฑ์และวิธีการสรรหาและการเลือกกรรมการนอกจากที่กำหนดไว้ในกฎกระทรวงนี้ให้เป็นไปตามประกาศของเลขาธิการสภาการศึกษาข้อ ๖กรรมการตามข้อ ๒ (๓) (๔) (๕) (๖) (๗)(๘) และ (๙) มีวาระการดำรงตำแหน่งคราวละสี่ปี และอาจได้รับแต่งตั้งอีกได้ แต่จะดำรงตำแหน่งติดต่อกันเกินสองวาระไม่ได้ข้อ ๗นอกจากการพ้นจากตำแหน่งตามวาระ กรรมการตามข้อ ๒ (๓) (๔) (๕) (๖) (๗) (๘) และ (๙) พ้นจากตำแหน่ง เมื่อ(๑)ตาย(๒)ลาออก(๓)คณะรัฐมนตรีให้ออกเพราะมีความประพฤติเสื่อมเสีย บกพร่องต่อหน้าที่หรือหย่อนความสามารถ(๔)ขาดคุณสมบัติตามข้อ ๓ข้อ ๘ในกรณีที่กรรมการตามข้อ ๒ (๓) (๔) (๕)(๖) (๗) (๘) หรือ (๙) พ้นจากตำแหน่งก่อนครบวาระ ให้ดำเนินการสรรหา เลือกและแต่งตั้งกรรมการแทนภายในหกสิบวันนับแต่วันที่กรรมการพ้นจากตำแหน่งเว้นแต่วาระของกรรมการเหลือไม่ถึงหนึ่งร้อยแปดสิบวัน จะไม่ดำเนินการก็ได้ให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนก่อนครบวาระการดำรงตำแหน่งของกรรมการตามข้อ๒ (๓) (๔) (๕) (๖) (๗) (๘) หรือ (๙) ไม่น้อยกว่าหกสิบวัน ให้ดำเนินการสรรหา เลือกและแต่งตั้งกรรมการดังกล่าวขึ้นใหม่เพื่อดำรงตำแหน่งแทนกรรมการซึ่งพ้นจากตำแหน่งตามวาระและให้กรรมการซึ่งพ้นจากตำแหน่งตามวาระอยู่ในตำแหน่งเพื่อปฏิบัติหน้าที่ต่อไปจนกว่ากรรมการซึ่งได้รับการแต่งตั้งใหม่จะเข้ารับหน้าที่[๔]ข้อ ๙ในวาระเริ่มแรก ให้ดำเนินการสรรหา เลือก และแต่งตั้งกรรมการตามข้อ ๒ (๓) (๔) (๕) (๖) (๗) (๘) และ (๙)ให้แล้วเสร็จภายในหนึ่งร้อยแปดสิบวันนับแต่วันที่กฎกระทรวงนี้มีผลใช้บังคับให้ไว้ ณ วันที่ ๗กรกฎาคม พ.ศ. ๒๕๔๖ปองพล อดิเรกสารรัฐมนตรีว่าการกระทรวงศึกษาธิการหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๔ วรรคห้าแห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ บัญญัติให้จำนวนกรรมการ คุณสมบัติ หลักเกณฑ์ และวิธีการสรรหา การเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวงกำหนดจำนวนกรรมการคุณสมบัติ หลักเกณฑ์ และวิธีการสรรหา การเลือกกรรมการ วาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา(ฉบับที่ ๒) พ.ศ. ๒๕๖๐[๕]ข้อ๔ ให้กรรมการที่เป็นผู้แทนองค์กรเอกชน ผู้แทนองค์กรปกครองส่วนท้องถิ่นผู้แทนองค์กรวิชาชีพพระภิกษุซึ่งเป็นผู้แทนคณะสงฆ์ ผู้แทนคณะกรรมการกลางอิสลามแห่งประเทศไทย ผู้แทนองค์กรศาสนาอื่นและกรรมการผู้ทรงคุณวุฒิในคณะกรรมการสภาการศึกษาซึ่งดำรงตำแหน่งอยู่ในวันก่อนวันที่กฎกระทรวงนี้ใช้บังคับคงอยู่ในตำแหน่งต่อไปจนกว่าจะมีการแต่งตั้งกรรมการตามข้อ ๒ (๓) (๔) (๕) (๖) (๗)(๘) และ (๙) แห่งกฎกระทรวงกำหนดจำนวนกรรมการ คุณสมบัติ หลักเกณฑ์ และวิธีการสรรหาการเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา พ.ศ.๒๕๔๖ ซึ่งแก้ไขเพิ่มเติมโดยกฎกระทรวงนี้ ทั้งนี้ต้องไม่เกินเก้าสิบวันนับแต่วันที่กฎกระทรวงนี้ใช้บังคับหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมจำนวนกรรมการ วิธีการสรรหาและการเลือกกรรมการในคณะกรรมการสภาการศึกษา ให้มีความเหมาะสมกับการดำเนินการตามอำนาจหน้าที่ของสภาการศึกษาจึงจำเป็นต้องออกกฎกระทรวงนี้พัชรินทร์/สุนันทา/แก้ไข๒๒ กันยายน ๒๖๔๖ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒ปุณิกา/เพิ่มเติม๓ พฤษภาคม ๒๕๖๐[๑] ราชกิจจานุเบกษาเล่ม ๑๒๐/ตอนที่ ๖๓ ก/หน้า ๓๕/๗ กรกฎาคม ๒๕๔๖[๒] ข้อ ๒แก้ไขเพิ่มเติมโดยกฎกระทรวงกำหนดจำนวนกรรมการ คุณสมบัติ หลักเกณฑ์ และวิธีการสรรหาการเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา (ฉบับที่๒) พ.ศ. ๒๕๖๐[๓] ข้อ ๔ แก้ไขเพิ่มเติมโดยกฎกระทรวงกำหนดจำนวนกรรมการคุณสมบัติ หลักเกณฑ์ และวิธีการสรรหา การเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา (ฉบับที่๒) พ.ศ. ๒๕๖๐[๔] ข้อ ๘ วรรคสามแก้ไขเพิ่มเติมโดยกฎกระทรวงกำหนดจำนวนกรรมการ คุณสมบัติ หลักเกณฑ์ และวิธีการสรรหาการเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา (ฉบับที่๒) พ.ศ. ๒๕๖๐[๕] ราชกิจจานุเบกษาเล่ม ๑๓๔/ตอนที่ ๓๖ ก/หน้า ๔๘/๓๐ มีนาคม ๒๕๖๐